EkBass/fiwiki-20250220-pages-articles huggingface dataset:
Wilhelm Stockmann

Wilhelm Heinrich Hermann Stockmann (25. marraskuuta 1868 Helsinki – 23. tammikuuta 1932 Helsinki) oli suomalainen lääkäri.Ylioppilasmatrikkeli 1853–1899Tohtori Wilhelm Stockmann. 60-vuotias, Helsingin Sanomat, 25.11.1928, nro 322, s. 10, Kansalliskirjaston digitaaliset aineistotTohtori Wilhelm Stockmann, Suomen Punainen Risti, 01.02.1932, nro 2, s. 14, Kansalliskirjaston digitaaliset aineistotTohtori Wilhelm Stockmann, Helsingin Sanomat, 24.01.1932, nro 23, s. 8, Kansalliskirjaston digitaaliset aineistot Wilhelm Stockmannin vanhemmat olivat kauppaneuvos Heinrich Franz Georg Stockmann ja Betty Dorothea Johanna Block. Hän pääsi ylioppilaaksi 1887 Helsingin yksityislyseosta ja valmistui Helsingin yliopistosta filosofian kandidaatiksi ja maisteriksi 1890, lääketieteen kandidaatiksi 1893, lääketieteen lisensiaatiksi 1897 sekä lääketieteen ja kirurugian tohtoriksi 1904. Stockmann oli 1899–1902 apulaislääkärinä Helsingin yleisen sairaalan dermato- syfilitautiosastossa ja 1904–1908 Helsingin kaupungin tarkastuslääkärinä. Hän oli 1908–1917 Kumtähden (Kumpulan) ihotautisairaalan ylilääkärinä ja toimi samalla myös veneristen tautien vastustamiseksi toimineen terveystoimiston lääkärinä sekä harjoitti yksityispraktiikkaa. Stockmann toimi komiteoiden asiantuntijana, edusti veneerisiin tauteihin liittyneissä kysymyksissä muun muassa Suomen Punaista Ristiä useissa eri kongresseissa ja julkaisi useita tutkimuksia erikoisalaltaan ihotautiopista. Stockmann oli vuodesta 1923 Suomen Punaisen Ristin keskushallituksen jäsen ja Maitopisarayhdistyksen johtokunnan jäsen tämän yhdistyksen perustamisesta 1904 aina vuoteen 1928, jolloin hänet kutsuttiin yhdistyksen kunniapuheenjohtajaksi. Stockmann toimi lisäksi Suomen lääkärien eläkerahaston puheenjohtajana ja oli Suomen Dermatologiyhdistyksen perustajia ja aluksi yhdistyksen puheenjohtaja. Hän kuului isänsä perustaman Stockmannin johtokuntaan vuodesta 1902 lähtien. Wilhelm Stockmann oli naimisissa vuodesta 1897 Else von Undritzin kanssa. == Julkaisuja == * Über Gummiknoten im Herzfleische bei Erwachsenen, Helsingin yliopiston väitöskirja. J.F. Bergmann, Wiesbaden 1904 == Lähteet == Luokka:Suomalaiset lääkärit Luokka:Vuonna 1868 syntyneet Luokka:Vuonna 1932 kuolleet
Ivan Mykolaitšuk

Ivan Mykolaitšuk (; 15. kesäkuuta 1941 Tšortoryjan kylä, Kitsmanin piiri, Tšernivtsin alue, Ukrainan SNT – 3. elokuuta 1987 Kiova) on ukrainalainen näyttelijä, käsikirjoittaja ja elokuvaohjaaja. == Opinnot ja ura == Mykolaitšuk opiskeli musiikkilyseossa, sitten Tšernivtsin ukrainalaisessa musiikki- ja draamateatterissa (1957), jossa hän myös työskenteli. Opinnot jatkuivat Kiovan teatteri-instituutissa (1963–1965). Tätä seurasi työskentely taiteellisen elokuvan studioilla Kiovassa (O. Dovženkon elokuvastudio), jossa hän ohjasi elokuvat "Babylon-XX" (1979, pohjautuu Vasyl Zemljakin romaaniin Joutsenparvi; oli toinen käsikirjoittaja, elokuvamusiikin suunnittelija ja näytteli Fabianin roolin), "Niin myöhäinen, niin lämmin syksy" (1982, myös musiikin suunnittelu, yksi käsikirjoittajista, Grigorin rooli). Mykolaitšuk näytteli myös joissain ulkomaalaisissa elokuvissa. == Päärooleja ja ohjauksia== Mykolaitšuk on näytellyt päärooleja useissa Ukrainan elokuvahistorian sadan keskeisimmän joukkoon arvioidussa elokuvissa 1960–1980-luvuilla. Hänellä oli rooli esimerkiksi elokuvissa Menneitten sukupolvien varjot (Ukrainan elokuvahistorian paras elokuva, eli sija 1/100), Kiviristi (5/100), Mustalla merkitty valkea lintu (8/100), Babylon XX (10/100), Kadonnut kirje (12/100). Hänen tunnetuimpiin ohjaustöihinsä lukeutuu Ukrainan elokuvahistorian sadan parhaan elokuvan listan sijalle 10/100 arvostettu Babylon XX () (1979). == Tunnustuksia == Ukrainan SNT:n kunniataiteilijan asema (Заслужений артист), Ševtšenkon palkinto (1988). Vuonna 1991 Mykolaitšukin kunniaksi järjestettiin elokuvajuhlat Kiovassa ja Tšernivtsissä. Hänen synnyinkyläänsä on perustettu näyttelijälle omistettu kartanomuseo (1991). Tšernivtsissä hänen mukaansa nimettiin elokuvateatteri (1989), katu (1991) ja hänelle on kiinnitetty tähti kaupungin kunniakujalle (2000); myös Kiovassa katu nimettiin Mykolaitšukin mukaan (2016). Asteroidi 8244 on nimetty hänen mukaansa. == Huomautuksia == == Lähteet == ==Aiheesta muualla == Luokka:Ukrainalaiset näyttelijät Luokka:Ukrainalaiset elokuvakäsikirjoittajat Luokka:Ukrainalaiset elokuvaohjaajat Luokka:Vuonna 1941 syntyneet Luokka:Vuonna 1987 kuolleet
Tuman perusaine

Tuman perusaine eli tumamatriksi on tumalimassa sijaitseva rakenne tai kehys, jonka avulla tumassa sijaitsevat geenit ja proteiinit pystyvät järjestelmällisesti sijoittumaan johonkin tiettyyn paikkaan tumaa. Sen ansiosta tumassa on esimerkiksi tiettyjä paikkoja, joissa tapahtuu transkriptiota tai kulkuväyliä, joita mRNA käyttää siirtyäkseen tuman pintaan. Tuman perusaine koostuu säikeisestä perusverkosta ja kromatiiniin kuulumattomista jyväsistä eli proteiineista, jotka eivät ole kytkeytyneet DNA:han. Tuman perusaineeseen on liittynyt noin 10 % tuman kaikista proteiineista ja 30 % tuman kaikesta RNA:sta. Osa jyväsistä toimii transkriptiotekijöinä, jotka joko etsivät RNA-polymeraasin kanssa oikean transkription aloituskohdan DNA:sta tai aloittavat transkription. Sen sijaan, että transkriptiotekijät liikkuisivat tumalimassa vapaasti, tuman perusaine pitää ne järjestelmällisemmin yhdessä. Sen läheisyydessä sijaitsee myös eräs DNA:n kahdentumisessa käytettävä kemiallinen koneisto, ja DNA:n kahdentumisessa syntyvät replikonit kiinnittyvät perusaineeseen. == Lähteet == Luokka:Tuma
Frans Stockmann

Frans Georg Otto Mauritz Stockmann (17. joulukuuta 1872 – 28. marraskuuta 1920 Helsinki) oli suomalainen pääkonsuli ja Stockmannin liikkeen johtaja.Kuolinilmoitus, Hufvudstadsbladet, 29.11.1920, nro 328, s. 1, Kansalliskirjaston digitaaliset aineistotFrans Stockmann, Hufvudstadsbladet, 29.11.1920, nro 328, s. 2, Kansalliskirjaston digitaaliset aineistot Frans Stockmannin vanhemmat olivat kauppaneuvos Heinrich Franz Georg Stockmann ja Betty Dorothea Johanna Block. Hän kävi Helsingin yksityislyseota ja Nya svenska läroverket i Helsingfors-koulua. Tämän jälkeen Stockmann harjoitti kaupan alan opintoja ja toimi harjoittelijana neljän vuoden ajan Saksassa, Englannissa ja Ranskassa. Hän palasi Suomeen 1893 ja meni sitten Stockmannin liikkeen palvelukseen apulaistoimitusjohtajaksi. Stockmannista tuli 1906 Alankomaiden varakonsuli Helsingissä, 1907 konsuli ja 1920 pääkonsuli ansioistaan hollantilaisten pakolaisten avustamisessa. Stockmann oli Privatbankenin hallintoneuvoston puheenjohtaja sekä Suomen Höyrylaiva Osakeyhtiön, Helsingin Höyrylaiva Osakeyhtiön ja Yhtyneiden Villatehtaiden johtokuntien jäsen. Helsingin kaupunginvaltuuston jäsenenä hän oli 1908–1913. Frans Stockmann alkoi vuonna 1918 rakennuttamaan kaksikerroksista huvilaa Kauniaisiin, suunnittelijana lienee ollut arkkitehti Armas Lindgren. Huvilan rakennustyöt keskeytyivät kun hänen vaimonsa Edith kuoli 1919 espanjantautiin. Frans Stockmann lahjoitti ennen kuolemaansa keskeneräisen huvilan rakenteet ja tontin Kauniaisten kauppalalle. Kauniaisten hautausmaa perustettiin hänen lahjoittamalleen maalle. Stockmannin huvilan kivijalan rauniot ovat edelleen olemassa hautausmaan takana Kasavuoren alueella Krouvikalliontien lähellä.Stockmann rauniot, Kauniainen, Reiskat ja Reppu-blogi 4.4.2023Stockmannin rauniot, Helsingin Sanomat 23.11.2023 (Tilaajille)Kauniaisten jännittävin nähtävyys: Stockmannin rauniot, Sanna Ruoho, Välimatkoja-blogi 13.5.2021Sata vuotta sitten Kauniaisiin rakennettiin mahtitaloa - espanjantauti kaatoi hankkeen, jäljellä vain linnamainen raunio, Iltalehti 28.3.2019 Frans Stockmann kuoli 47-vuotiaana marraskuussa 1920 Eiran sairaalassa Helsingissä joko espanjantautiin tai vatsasyöpään. Frans Stockmann oli naimisissa 1896–1919 englantilaisen Edith Donëtin (1874–1919) kanssa. Heidän poikansa oli kauppaneuvos ja Stockmannin johtaja Edward Frans Olof Stockmann (1909-1990). == Lähteet == Luokka:Suomalaiset yritysjohtajat Luokka:Helsingin kaupunginvaltuutetut Luokka:Vuonna 1872 syntyneet Luokka:Vuonna 1920 kuolleet
Tuulen Voiman tuulivoimalaitokset

Tuulen Voiman tuulivoimalaitokset ovat Sakunnan Porissa Mäntyluodossa samalle omistajalle, Tuulen Voimalle, kuuluvat kaksi tuulivoimalaitosta. Niiden kapasiteetti on 5 megawattia. == Yleistä == Toinen tuulivoimalaitos sijaitsee Hilskansaarella. Saari sijaitsee Mäntyluodon ja Lampaluodon välissä Eteläselällä. Saaren kautta kulkee niiden välille pengerretty seututie 269 ja Tahkoluodon satamaan johtavan rautatie. Maantien ja rautatien väliin jää kaistale merta kapeiksi sisäveden omaisiksi vesialueiksi. Saarella sijaitsee tuulivoimaa esittelevä opastuskeskus ja lintutorni. Muuten saari on asumaton. Tuulivoimala sijaitsee keskellä saarta. Se on tanskalaisen Vestaksen valmistama Vestas V90, jonka napakorkeus on 75 metriä, tuuliturbiinin halkaisija 90 metriä ja kapasiteetti on 2 megawattia . Toinen tuulivoimalaitos sijaitsee keskellä Tahkoluotoa. Se on suomalaisen Winwindin valmistama WWD-3-90-mallinen voimala, jonka tuuliturbiinin halkaisija on 90 metriä ja kapasiteetti on 3 megawattia. == Historiaa == Hilskansaaren lähelle pystytettiin vuonna 1999 kymmenen Reposaaren tuulipuistoon kuuluvaa tuulivoimalaa. Ensimmäinen Hilskansaaren tuulivoimala oli Winwindin valmistama WWD-1-64, jonka tuuliturbiinin halkaisija oli 64 metriä ja kapasiteetti 1,0 megawattia. Se romutettiin vuonna 2015. Sen tilalle rakennettiin vuonna 2014 uusi Vestaksen tuulivoimalaitos. Tämä voimalaitos rakennettiin keskelle saarta. Sitä ei pidä sekoittaa Tahkoluodon merituulipuistoon tai Tahkoluodon voimalaitokseen. Molempien voimaloiden omistajat, joista toisen omisti Pohjantuulen Voima , myivät liiketoimintonsa tammikuussa 2022 Virroilla toimivalle Tuulen Voimalle. Tuulen Voima Oy on Koillis-Satakunnan Sähkön tytäryhtiö. == Katso myös == * Luettelo Suomen tuulivoimaloista (voimalat on luetteloitu erikseen) * Luettelo Suomen lakkautetuista tuulivoimaloista == Lähteet == Luokka:Porin tuulivoimapuistot
Anatoli Kaplan

Anatoli Lvovitš Kaplan (, ; 1902 tai 10. tammikuuta 1903 – 3. heinäkuuta 1980) oli juutalaistaustainen venäläinen taidemaalari ja taidegraafikko. Kaplan aloitti litografioiden tekemisen 1937. Hänen työnsä saivat usein vaikutteita juutalaisista kansanperinteistä ja jiddišin kielestä. Kaplan liittyi Neuvostoliiton taiteilijoiden jäseneksi 1939, minkä myötä hänen teoksiaan esiteltiin laajasti Venäjällä. == Lähteet == Luokka:Venäläiset taidemaalarit Luokka:Venäläiset taidegraafikot Luokka:1900-vuosikymmenellä syntyneet Luokka:Vuonna 1980 kuolleet
Sigfrid Ericson

Sigfrid Ericson (1879–1958) oli ruotsalainen arkkitehti, jonka tunnetuimmat työt ovat Göteborgin taidemuseo (yhdessä Arvid Bjerken kanssa) ja Masthuggin kirkko samassa kaupungissa. Lisäksi hän suunnitteli muun muassa Lysen, Surten ja Hunnebostrandin kirkot. ==Töitä== KonstmuseetGbg.jpg|Göteborgin taidemuseo Masthuggskyrkan September 2014 05.jpg|Masthuggin kirkko Lysekil Lyse kyrka BBR 21400000443166 IMG 7429.JPG|Lysen kirkko SurteKyrka2.JPG|Surten kirkko Hunnebostrands kyrka 2014 002.jpg|Hunnebostrandin kirkko ==Lähteet== ==Aiheesta muualla== Luokka:Ruotsalaiset arkkitehdit Luokka:Vuonna 1879 syntyneet Luokka:Vuonna 1958 kuolleet
Oligosoma judgei

Oligosoma judgei on skinkkien heimoon kuuluva liskolaji. Tämä lisko kasvaa lähes kymmenen sentin pituiseksi kuonosta hännäntyveen mitattuna, häntä on suunnilleen samanpituinen tai vähän pidempi kuin vartalo. Lisko voi painaa 15 grammaa. Selkäpuoli on tyypillisesti musta, ja siinä on vihreitä tai keltaisia pilkkuja. Kyljissä kulkee pilkkujen muodostama vaakaraita. Vatsapuoli on valkoinen tai kermanvärinen ja siellä on mustia täpliä. Lajia on tavattu Uuden-Seelannin vuoristoissa yli tuhannen metrin korkeudessa. IUCN on luokitellut sen äärimmäisen uhanalaiseksi lajiksi. == Lähteet == Luokka:Skinkit
Kuhan.fm

Kuhan.fm on kajaanilainen radioasema, jonka omistaa Tuontirengas Oy. Kanava kuului Vuokatissa 93,7 MHz, Joroisissa 99,5 MHZ, Oulussa 92,2 MHz ja Iisalmessa taajuudella 91,9 MHz. Vuodenvaihteen 2024-25 jälkeen kuuluu ainostaan netissä ja Radioplayer -sovelluksessa. == Aiheesta muualla == * Kuhan.fm Luokka:Paikallisradiot Luokka:Kajaanin media
Helsingin urheilulääkäriasema

Helsingin urheilulääkäriasema (HULA) on Urheilulääketieteen säätiön hallitsema ja ylläpitämä urheilulääkäriasema. Helsingin urheilulääkäriasema tarjoaa palveluita urheilijoille, liikunnan harrastajille ja liikuntaharrastuksen aloittamista suunnitteleville. Helsingin urheilulääkäriaseman palveluihin kuuluvat lääkärien, liikuntafysiologian, urheilupsykologien, sairaanhoitajien ja bioanalyytikkojen palvelut. Helsingin urheilulääkäriasema toimii Helsingin Vallilassa sijaitsevalla Urhea-kampuksella. == Lähteet == Luokka:Liikuntalääketiede Luokka:Helsingin urheilu
Linda Darling-Hammond

Linda Darling-Hammond (s. 21. joulukuuta 1951 Cleveland) on yhdysvaltalainen kasvatustieteilijä.Sam Dillon, Linda Darling-Hammond The New York Times 2.12.2008, viitattu 26.11.2023 Darling-Hammond sai humanististen tieteiden kandidaatin oppiarvon Yalen yliopistosta ja kasvatustieteen tohtorin oppiarvon Templen yliopistosta.Linda Darling-Hammond Learning Policy Institute, viitattu 26.11.2023 Hän aloitti uransa opettajana kouluissa. 1980-luvulla Darling- Hammond toimi RAND Corporationin koulutusohjelman johtajana. Hän opetti Columbian yliopiston Teachers Collegessa vuosikymmenen ajan ennen kuin siirtyi vuonna 1998 Stanfordin yliopistoon. Hän on toiminut siellä kasvatustieteen Charles E. Ducommun -professorina. Darling-Hammond myös perusti Stanfordin yliopistossa Stanford Center for Opportunity Policy in Educationin. Hän on ollut mukana perustamassa päivähoitokeskusta/esikoulua ja pienituloisista perheistä tulevien värillisten opiskelijoiden julkista high schoolia East Palo Altossa.Linda Darling-Hammond American Academy of Arts and Sciences, viitattu 26.11.2023 Darling-Hammond on toiminut American Educational Research Associationin puheenjohtajana sekä Learning Policy Instituten puheenjohtajana ja toimitusjohtajana. Vuosina 1994–2001 hän oli National Commission on Teaching and America's Futuren toimitusjohtaja. Sen raportti What Matters Most: Teaching for America's Future (1996) oli yksi eniten Yhdysvaltain koulutuspolitiikkaan 1990-luvulla vaikuttaneista raporteista. Darling-Hammond on johtanut vuonna 2008 Barack Obaman ja vuonna 2020 Joe Bidenin siirtymäkauden koulutuspoliittista ryhmää. Darling-Hammond on National Academy of Educationin jäsen. Hänet valittiin vuonna 2014 Yhdysvaltain taide- ja tiedeakatemian jäseneksi. Vuonna 2022 Darling-Hammondille myönnettiin Yidan- palkinto kasvatustieteellisestä tutkimuksesta. Hän on saanut kunniatohtorin arvoja lukuisista yliopistoista, esimerkiksi Helsingin yliopistosta keväällä 2014.Mari Peltonen, Obaman neuvonantajasta Helsingin yliopiston kunniatohtori Helsingin yliopisto 14.5.2014, viitattu 26.11.2023 Darling-Hammond on tehnyt lukuisia julkaisuja, joiden joukossa on palkittuja kirjoja. Hänen teoksiinsa kuuluvat The Right to Learn, Teaching as the Learning Profession, Preparing Teachers for a Changing World ja The Flat World and Education: How America’s Commitment to Equity Will Determine Our Future. Viimeksi mainitusta kirjasta Darling-Hammondille myönnettiin vuoden 2012 Grawemeyer-palkinto.Call for equal education wins Grawemeyer award Grawemeyer Awards 21.12.2011, viitattu 26.11.2023Linda Darling-Hammond wins the 2012 Grawemeyer Award Stanford Graduate School of Education 3.1.2012, viitattu 26.11.2023 == Lähteet == Luokka:Yhdysvaltalaiset kasvatustieteilijät Luokka:Yhdysvaltalaiset professorit Luokka:Stanfordin yliopiston professorit Luokka:Vuonna 1951 syntyneet Luokka:Elävät henkilöt
127 (luku)

127 (satakaksikymmentäseitsemän) on luonnollinen luku, jota edeltää luku 126 ja seuraa luku 128. == Matematiikassa == * 127 on alkuluku. * 127 on Mersennen alkuluku: 2^7-1. * 127 on Mersennen alkuluvun 2^{127}-1 eksponentti. * 127 on 131:n alkulukuserkku. * 127 on kauempana edellisestä alkuluvusta (113) kuin mikään pienempi alkuluku sitä edeltävästä alkuluvusta. * 127 voidaan muodostaa yhdeksän peräkkäisen alkuluvun summana: 3+5+7+11+13+17+19+23+29. * 127 on keskitetty kuusikulmioluku. * 127 on palindromi binäärijärjestelmässä ja yhdeksänjärjestelmässä (1519). * 127 on onnekas luku. * 127 on Motzkinin luku, koska ympyrän kehälle merkittyjen seitsemän pisteen välille voidaan piirtää toisiaan leikkaamaton joukko jänteitä 127 tavalla. * 127 kuuluu Friedmanin lukuihin, koska se voidaan ilmaista epätriviaalisti kaavana, joka koostuu vain luvun omista numeroista sekä yhteen-, vähennys-, kerto-, jako- ja potenssilaskutoimituksista: 2^7-1. * Kokonaislukujen 1–12 tekijöiden summa on 127. * 127 on pienin positiivinen luku, joka on (tasan) 11 luvun tapauksessa kunkin itseään pienempien tekijöiden summa. (Nämä luvut ovat 128, 1469, 1853, 2033, 2369, 2813, 3293, 3569, 3713, 3869 ja 3953.) * 127 voidaan muodostaa kahden positiivisen kuutioluvun erotuksena: 7^3-6^3. * 127 on pienin positiivinen kokonaisluku, joka on sama kuin sen neliön numeroiden tulon ja neliön numeroiden summan summa: 127^2 = 16\ 129 ja 1 \cdot 6 \cdot 1 \cdot 2 \cdot 9 + 1 + 6 + 1 + 2 + 9 = 127.Properties of number 127 – Numbers Aplenty * 127 esiintyy lukujonossa, joka saadaan, kun aloitetaan ykkösestä ja lasketaan aina yhteen lukujonon kaikkien edellisten jäsenten numerot. * Oktaalijärjestelmässä luvun 127 neliössä ei esiinny samaa numeroa kahdesti: 127^2 = 37401_8. == Luonnontieteissä == * Jodi-127 on jodin vakaa ja luonnossa yleisin isotooppi. * 127 Johanna on asteroidi. == Kulkuneuvoissa == * Fiat 127 on henkilöautomalli. * LZ 127 ”Graf Zeppelin” oli saksalainen ilmalaiva. * Henschel Hs 127 oli saksalainen pommikoneen prototyyppi. == Muissa yhteyksissä == * Seututie 127 kulkee Lohjalla. * Eurooppatie E127 kulkee Venäjällä ja Kazakstanissa. * 127 tuntia on elokuva. == Lähteet == Luokka:Luonnolliset luvut
Työväenjärjestöjen Tukisäätiö

Työväenjärjestöjen Tukisäätiö on vuonna 1978 perustettu Vasemmistoliiton piirissä toimiva säätiö. Säätiön perusti kansandemokraatisten järjestöjen varainhankintaan osallistunut Finn-Arpa ry.Venho 2018, s. 96-97 Säätiön tarkoitus on tukea työväen aatteellisten järjestöjen toimintaa avustamalla järjestöjä toimitilojen hankkimisessa ja myöntämällä niille taloudellista avustusta. Säätiön hallitus on koottu talouden ja politiikan ammattilaisista, jotka ovat toimineet muissa vasemmistoliittolaisissa organisaatioissa. Säätiön taseessa oli 2000-luvun puolivälissä runsaat puoli miljoonaa euroa. Vuonna 2015 tasearvo oli hieman yli miljoona euroa. Omaisuus on sijoitettu asunto- ja liikehuoneistoihin. Avustuksia tukisäätiö on jakanut 2010-luvulla keskimäärin 10 000 euroa vuodessa. Tukea on osoitettu alkuaikoina SKP:n ja SKDL:n piiri- ja paikallisjärjestöille. 200-luvulla säätiö on tukenut Kansan Arkiston ja Kansan Uutisten toimintaa. 2010-luvulla tuen saajien kohteiksi on mainittu työväenjärjestöjen tapahtumat, työväentalojen korjaukset, TUL:n urheilutoiminta, työväen kulttuuritominta, työväen lehdistö sekä työväenjärjestöjen historiankirjoitus. == Lähteet == * === Viitteet === Luokka:Vasemmistoliitto Luokka:Suomalaiset säätiöt
128 (luku)

128 (satakaksikymmentäkahdeksan) on luonnollinen luku, jota edeltää luku 127 ja seuraa luku 129. == Matematiikassa == * 128 on yhdistetty luku. * 128 on vajaa luku. * 128 on kahden potenssi: 2^7. * 128 on palindromi seitsenjärjestelmässä (2427). * 128 on Harshad-luku binäärijärjestelmässä. * 128 on Harshad-luku kvarternaarijärjestelmässä (20004). * 128 on Harshad-luku kvinaarijärjestelmässä (10035). * 128 on Harshad-luku oktaalijärjestelmässä.. * 128 on Harshad-luku heksadesimaalijärjestelmässä. * 128 on ”käytännöllinen luku” (), koska jokainen positiivinen kokonaisluku luvun 128 tekijöiden summaan (255) saakka voidaan muodostaa luvun 128 eri tekijöiden summana. * 128 kuuluu Duffyn lukuihin. * 128 kuuluu Zuckermanin lukuihin, koska se on jaollinen numeroidensa tulolla. * 128 kuuluu Friedmanin lukuihin, koska se voidaan ilmaista epätriviaalisti kaavana, joka koostuu vain luvun omista numeroista sekä yhteen-, vähennys-, kerto-, jako- ja potenssilaskutoimituksista: 1 \cdot 2^8. * 128 kuuluu Lynchin–Bellin lukuihin, koska siinä ei ole samaa numeroa kahdesti eikä nollaa ja se on jaollinen kullakin numerollaan. * 128 on kahden peräkkäisen alkuluvun summa: 61+67. * 128 on jaollinen tekijöidensä määrällä (kahdeksalla). * 128 on suurin kokonaisluku, jota ei voida muodostaa eri neliölukujen summana. * Torus voidaan jakaa kahdeksalla tasolla enintään 128 osaan. * Eulerin φ-funktion \varphi(n) kahdenkymmenen ensimmäisen kokonaisluvun summa on 128. == Luonnontieteissä == * Ksenon-128 on ksenonin vakaa isotooppi. * 128 Nemesis on pikkuplaneetta. * Ross 128 on tähti. == Tietotekniikassa == * IPv6-osoitteessa on 128 bittiä. * ASCII-merkistössä on 128 merkkiä. * Commodore 128 on kotitietokone. * Macintosh 128K on Applen tietokone. * Atari 2600 -pelikonsolissa on 128 tavua keskusmuistia. * 7-osaisessa näytössä on 128 mahdollista tilaa. * Sonyn PlayStation 2:n Emotion Engine -suorittimessa on kaksi 128-bittistä vektoriyksikköä. == Muissa yhteyksissä == * Alkuperäinen seututie 128 on nykyään yhdystie 1280. * Fiat 128 on henkilöautomalli. * Yhdysvaltalainen gallona vastaa 128:a sikäläistä nesteunssia.How Many Ounces in a Gallon? * Atsogeraniinin E-koodi on E128. * STS-128 oli avaruussukkula Discoveryn operaatio kansainväliselle avaruusasemalle vuonna 2009. == Lähteet == Luokka:Luonnolliset luvut Luokka:Kahden potenssit
Islas Marías

Islas Marías on Meksikoon kuuluva pieni saariryhmä itäisellä Tyynellä valtamerellä. Se sijaitsee 94 kilometrin päässä Nayaritin osavaltion rannikolta ja 322 kilometrin päässä Kalifornian niemimaan kärjestä.The Marias Islands: From Prison to Tourism Vallarta Adventures, viitattu 26.11.2023 Suurin Islas Marías -ryhmään kuuluva saari on Isla María Madre, jota seuraavat Isla María Magdalena ja kauempana etelässä Isla María Cleofas. Nämä kolme saarta, joista käytetään yhteistä nimitystä Las Tres Marías, ovat saaneet nimensä kolmen Raamatun Maria-nimisen naisen mukaan. Pieni San Juaniton saari sijaitsee Isla María Madren vieressä. Saaret ensimmäisenä eurooppalaisena löytänyt Diego Hurtado de Mendoza käytti saarista nimitystä Islas Magdalenas. Islas Maríasissa toimi vankila vuodesta 1905, kunnes presidentti Andrés Manuel López Obrador ilmoitti vuonna 2019 vankilan lakkauttamisesta ja José Revueltasin mukaan nimetyn ympäristö- ja kulttuurikasvatuksen keskuksen perustamisesta sen tilalle. José Revueltas oli aikoinaan Islas Maríasin vankilan tunnetuin vanki. Islas Marías on vuodesta 2010 kuulunut UNESCO:n biosfäärialueiden verkostoon, World Network of Biosphere Reservesiin. Alueella on monipuolinen kasvillisuus ja eläimistö; Islas Maríasille endeemisten lajien joukossa ovat tresmariasinsupi (Procyon insularis) ja tresmariasinkaniini (Sylvilagus graysoni). Islas Maríasin ympäristössä tavataan myös lukuisia hai- ja rauskulajeja sekä muun muassa merikilpikonnia. Saariryhmä on lisäksi merilintujen merkittävä pesimisalue. Islas Maríasin maisemat ovat ruohikkoisia sekä pusikkoisia, ja saarilla on kausivihantaa metsää. Saarten keskimääräinen lämpötila vaihtelee 29–32 celsiusasteen välillä. == Lähteet == Luokka:Meksikon saaret Luokka:Saaristot
Lifelover

Lifelover oli ruotsalainen black metal -yhtye, jonka perustivat Jonas Bergqvist ja Kim Carlsson Tukholmassa vuonna 2005. Yhtye hajosi syyskuussa 2011, kun yhtyeen pääsäveltäjä Berqvist kuoli. Lifelover yhdisteli useita genrejä, kuten black metallia ja doom metallia, ja sillä oli suuri vaikutus black metallin alalajiin depressiiviseen black metalliin. Yhtyeen sanoitukset käsittelevät lähinnä aiheita kuten: Itsemurha, masennus, nihilismi, kyynisyys ja huumeet. == Jäsenet == === Viimeinen kokoonpano === * Jonas "B" Bergqvist – laulu, kitarat, basso, piano, sanoitukset (2005–2011) * Kim "( )" Carlsson – laulu, kitara, sanoitukset * Henrik "H." Huldtgren – kitara * Felix "Fix" Öhlén – bassokitara * Johan "1853" Gabrielson – taustalaulu, sanoitukset * Rickard "LR" Öström – taustalaulu, sanoitukset * Fredrik Kral – rummut === Entiset jäsenet === • Joel "Non" Malmén – rummut, sanoitukset (2009–2010) == Diskografia == === Albumit === • Pulver (2006) • Erotik (2007) • Konkurs (2008) • Sjukdom (2011) === EP === • Dekadens (2009) === Demo === • Promo 2005 (2005) == Lähteet == Luokka:Ruotsalaiset black metal -yhtyeet
Carl G. Nordman

Carl Gustav Larsson Nordman (s. 19. elokuuta 1939 Helsinki) on suomalainen eläköitynyt insinööri ja yritysjohtaja, joka on saanut teollisuusneuvoksen arvonimen. Viitattu 26.11.2023. Nordmanin vanhemmat olivat komentajakapteeni Lars-Gustav Nordman ja Helvi Sunn. Hän avioitui 1962 lääkintävoimistelija Catarina Franziska Henriksdotter Lavoniuksen kanssa. Nordman tuli ylioppilaaksi Nya svenska läroverketistä 1959 ja valmistui maanmittaustekniikan insinööriksi Tekniska läroverket i Helsingforsista 1965. Hän oli Oy AGA Ab:n käyttöinsinööri 1964–1966 ja tuotantopäällikkö 1966–1973, AGA Ab:n jaospäällikkö 1973–1974, tekninen johtaja ja johtoryhmän jäsen Lidingössä Ruotsissa 1974–1978 ja Oy AGA Ab:n toimitusjohtaja 1978–2000. Nordman toimi myös yhtiön hallituksen jäsenenä. Hän oli lisäksi AGA Gas Equipment -yhtiön toimitusjohtaja 1973–1975 ja AGA Industrial Gas Engineering -yhtiön hallituksen jäsen 1976–1978 ja toimitusjohtaja 1977–1978. Nordmanilla on ollut myös useita liike-elämän ja muita asiantuntija- ja luottamustehtäviä. Teollisuusneuvoksen arvonimen hän sai 1991. (ei-vapaa) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1939 syntyneet Luokka:Elävät henkilöt
Kasperi Valto

Kasperi Valto (s. 3. heinäkuuta 2003 Heinola) on suomalainen mäkihyppääjä. Hän edustaa Lahden Hiihtoseuraa. Valto kilpaili mäkihypyn maailmancupissa ensimmäisen kerran Lahdessa 26. maaliskuuta 2023. Ensimmäiset maailmancupin pisteensä hän saavutti Rukalla 25. marraskuuta 2023 oltuaan 24:s. Valto sijoittui lentomäen MM-kilpailuissa Kulmissa 2024 henkilökohtaisessa kilpailussa 33:nneksi ja joukkuemäessä seitsemänneksi. == Lähteet == Luokka:Suomalaiset mäkihyppääjät Luokka:Vuonna 2003 syntyneet Luokka:Elävät henkilöt
Kennedy McMann

Kennedy Paige McMann (s. 30. lokakuuta 1996 Michigan) on yhdysvaltalainen näyttelijä. Hänet tunnetaan parhaiten Nancy Drew -hahmon esittämisestä samannimisessä CW-televisiosarjassa. == Elämäkerta == McMann syntyi 30. lokakuuta 1996 Michiganissa Matthew ja Lisa McMannille. Hän muutti perheensä kanssa Arizonaan ala-asteen puolivälissä. Hän valmistui vuonna 2014 Skyline High Schoolista, jossa hänet valittiin yhdeksi Mesa Public Schoolsin viidestä ensimmäisen kuukauden opiskelija -palkinnonsaajasta toisena lukiovuonnaan vuonna 12. marraskuuta 2013. McMann suoritti kuvataiteen kandidaatin tutkinnon Carnegie Mellon -yliopistosta vuonna 2018. == Yksityiselämä == McMann meni naimisiin pitkäaikaisen poikaystävänsä Sam McInerneyn kanssa vuonna 2020. He tapasivat opiskelutovereina Carnegie Mellon -yliopistossa. McMannilla on ollut pakko-oireinen häiriö lapsesta asti. == Filmografia == * 2017: Gone ... Sara Moreland * 2018: Kova laki: Erikoisyksikkö (Law and Order: Special Victims Unit) ... Carol Solomon * 2019–2023: Nancy Drew ... Nancy Drew * 2022: Tell Me Lies ... Georgia * 2023: The Good Doctor ... Joni DeGroot == Lähteet == == Aiheesta muualla == * * Luokka:Vuonna 1996 syntyneet Luokka:Elävät henkilöt Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset näyttelijät
Catriona Gray

Catriona Elisa Magnayon Gray (s. 6. tammikuuta 1994 Cairns, Queensland, Australia) on filippiiniläis-australialainen malli, missi ja televisiopersoona. Hän on vuoden 2018 Miss Universum. Gray syntyi Cairnsissa skottitaustaiselle isälle Ian Graylle ja filippiiniläiselle äidille Normita Magnayonille. Hän oli 5-vuotias osallistuessaan ensimmäiseen kauneuskilpailuunsa. 18-vuotiaana Gray muutti Manilaan työskentelemään mallina. Hän edusti Filippiinejä Miss Maailma -kilpailussa 2016 ja sijoittui viiden parhaan joukkoon. Seuraavaksi hän kilpaili kansainvälisesti Miss Universum -kilpailussa 2018 ja voitti neljäntenä filippiiniläisenä. == Lähteet == == Aiheesta muualla == * Luokka:Filippiiniläiset mallit Luokka:Australialaiset mallit Luokka:Miss Universum -kilpailun voittajat Luokka:Vuonna 1994 syntyneet Luokka:Elävät henkilöt
Playboi Carti (mixtape)

Playboi Carti on yhdysvaltalaisen rap-artisti Playboi Cartin ensimmäinen kaupallinen mixtape. Se julkaistiin AWGE:n ja Interscope Recordsin kautta 14. huhtikuuta 2017. Tuotannosta vastasi pääasiassa Pi'erre Bourne useiden muiden levytuottajien, kuten Harry Fraudin, Hit-Boyn, Jake Onen ja Southsiden kanssa. Mixtapella vierailevat yhdysvaltalaiset rap-artistit Lil Uzi Vert, ASAP Rocky sekä hollantilainen laulaja Leven Kali. Mixtapen fyysinen versio julkaistiin 6. lokakuuta 2017 ja vinyylipainos 17. marraskuuta 2017. Mixtapea mainostettiin neljällä kappaleella – "Lookin", "Wokeuplikethis", Let It Go ja "Magnolia", joista jälkimmäisin debytoi sijalla 29 US Billboard Hot 100 -listalla. Playboi Carti debytoi Yhdysvaltain Billboard 200 -listan sijalla 12. Recording Industry Association of America (RIAA) myönsi mixtapelle platinalevyn 2. maaliskuuta 2020 yli 1 000 000 myydyn kappaleen kunniaksi. == Taustat ja mainostus == Neljä kappaletta julkaistiin ennen mixtapelta ennen julkaisua. Nämä olivat "Lookin" ja Wokeuplikethis, joissa kummassakin yhdysvaltalainen rap-artisti Lil Uzi Vert, jotka julkaistiin 9. ja 10. maaliskuuta 2017. Kappaleet "Magnolia" ja "Let It Go" julkaistiin 14. huhtikuuta 2017. Musiikkivideo "Magnolialle" julkaistiin 10. heinäkuuta 2017. Sen ohjasi Hidji Films, ja siinä on cameo-esiintymiset kappaleen tuottajalta Pi'erre Bournelta sekä cameo-esiintymisiä Southsidelta, ASAP Rockylta, Slim Jxmmilta, A Boogie with da Hoodielta, Don Qlta, Navilta, Casanovalta, Smooky Margielaalta, Squidnicelta sekä Cashilta. Musiikkivideo on kerännyt yli 193 miljoonaa katselukertaa marraskuuhun 2023 mennessä. Musiikkivideo kappaleelle "Wokeuplikethis" julkaistiin 9. elokuuta 2017. Musiikkivideossa esiintyy Lil Uzi Vert, ja se on kerännyt 91 miljoonaa katselukertaa marraskuuhun 2023 mennessä. Musiikkivideo kappaleelle "New Choppa" julkaistiin 31. elokuuta 2017. Siinä on mukana ASAP Rocky, ja se on kerännyt yli 32 miljoonaa katselukertaa marraskuuhun 2023 mennessä. == Kappaleet == # Location - 2.48 # Magnolia - 3.01 # Lookin - 3.03 (feat. Lil Uzi Vert) # Wokeuplikethis - 3.55 (feat. Lil Uzi Vert) # Let It Go - 2.30 # Half & Half - 3.47 # New Choppa - 2.06 (feat. ASAP Rocky) # Other Shit - 2.48 # No. 9 - 3.19 # Dothatshit! - 3.04 # Lame Niggaz - 2.53 # Yah Mean - 2.45 # Flex - 4.00 (feat. Leven Kali) # Kelly K - 4.31 # Had 2 - 2.19 == Lähteet == Luokka:Vuoden 2017 albumit
Pyxis planicauda

Pyxis planicauda on maakilpikonnien (Testudinidae) heimoon kuuluva kilpikonnalaji. Sen tärkein tuntomerkki on erityisen litteä häntä. Sitä on myyty lemmikiksi, vaikka se menestyy huonosti vankeudessa. Lajia tavataan kuivassa lehtimetsässä Madagaskarilla Menaben alueella Morondava- ja Tsiribihinajokien välisellä alueella. Sen kanta on pienentynyt nopeasti elinympäristön hävittämisen takia. IUCN on luokitellut lajin äärimmäisen uhanalaiseksi. ==Lähteet== Luokka:Kilpikonnat Luokka:Uhanalaiset matelijat
Batagur affinis

Batagur affinis on harvinainen aasialainen kilpikonnalaji. Batagur affinis on suurikokoinen joissa elävä kilpikonna, kilven pituus voi olla yli 60 cm. Se syö monenlaista ravintoa, etenkin kasveja ja hedelmiä. Se munii kuivalla kaudella, kun hiekkaiset penkereet paljastuvat jokiveden laskiessa. Sen levinneisyysaluetta ovat Kambodža, Thaimaa, Malesia ja Sumatra. Sekä munia että aikuisia yksilöitä käytetään ruokana. Sille sopivaa elinympäristöä tuhoutuu tekoaltaiden rakentamisen ja hiekanoton takia. Niinpä IUCN on luokitellut lajin äärimmäisen uhanalaiseksi. Kambodžassa, Thaimaassa ja Malesiassa on tarhoja, joissa tämän lajin kilpikonnia kasvatetaan valvotuissa oloissa. Niitä on laskettu luontoon, mutta vielä ei tiedetä, pärjäävätkö tarhakasvatit luonnossa lisääntymisikäisiksi asti. == Lähteet == Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Tiaissirkkunen

Tiaissirkkunen (Charitospiza eucosma) on tangaroihin kuuluva lintulaji. Lajia tavataan Etelä-Amerikassa. == Koko ja ulkonäkö == Tiaissirkkunen kasvaa 11–12 cm pitkäksi. Sukupuolet eroavat hieman toisistaan ulkonäöltään. Tiaissirkkuskoiraan pää, päälaen töyhtö, kurkku ja rinnan yläosa ovat mustat. Selkä ja siivet ovat harmaat ja siipien olkapäät valkoiset. Lajin koiraan kyljet ja vatsa ovat ruosteenruskeat. Tiaissirkkusnaaraan pää on ruskea ja töyhtö on lyhyempi kuin koiraalla. Päässä on heikosti erottuva silmäkulmajuova. Selkä ja siivet ovat ruskehtavan harmaat. Naaraan kyljet ja vatsa ovat kellanruskeat. ==Levinneisyys ja elintavat== Tiaissirkkusta tavataan Brasiliasta Boliviaan ja mahdollisesti Paraguayhin. Lisäksi siitä on havaintoja Argentiinasta. Lajin elinympäristöä ovat ruohomaat, esimerkiksi cerrado ja pensaikkoiset alueet kuten caatinga. Lintua tavataan usein palaneilla alueilla. Tiaissirkkunen liikkuu pareittain tai pieninä ryhminä. Tiaissirkkunen luokitellaan silmälläpidettäväksi. Kantaa uhkaa elinympäristön häviäminen maatalousmaiksi muuttamisen vuoksi. == Lähteet == Luokka:Tangarat
Lasten toiminnan tukisäätiö

Lasten toiminnan tukisäätiö (aik. SDPL:n säätiö) on vuonna 1991 perustettu Suomen Demokratian Pioneerien Liiton taustasäätiö. SDPL perusti säätiön vuonna 1991. Säätiö muutti nimensä nykyiseen muotoon vuonna 1998.Venho 2018, s. 99-100 Säätiön tarkoitus on tukea varhaisnuorisotyötä, lapsi- ja nuorisotutkimusta sekä varhaisnuorisojärjestöjen kansainvälisen yhteistyön edistämistä. Säätiön hallitus täydentää itse itseään mutta pioneeriliitto vastaa yhden hallituksen jäsenen valinnasta. Säätiön hallinto koostuu pioneeriliiton johtohenkilöistä ja Vasemmistoliiton järjestöaktiiveista. Säätiö tuki 2000-luvun alussa pioneeritoimintaa vuosittain yli 10 000 eurolla. 2010-luvulla säätiön työnkuvassa varhaisnuorisotyön tukeminen on vähentynyt. Säätiö omistaa Samis Fortis-yrityksen ja on lainoittanut yhtiötä yhteensä 20 000 eurolla. Säätiön on antanut säätiön läheisjärjestöille korotonta lainaa yli 220 000 eurolla. Suurimmaksi osaksi lainat on osoitettu Lasten Tuki ry:lle, jonka toiminta keskittyy Juupajoella sijaitsevaan Sammalniemen loma- ja kurssikeskukseen. == Lähteet == * === Viitteet === Luokka:Vasemmistoliitto Luokka:Suomalaiset säätiöt
Kansan Sivistysrahasto

Kansan Sivistysrahasto (KSR) on vuonna 1956 perustettu Suomen Sosialidemokraattista Puoluetta lähellä toimiva säätiö. Säätiön perustivat toistakymmentä työväenjärjestöstä ja 2000-luvulla sen hallinnossa on mukana 16 eri organisaatiota.Venho 2018, s. 61 KSR on kuvannut, että toiminnassa ovat olleet mukana vahvimmin Työväen Sivistysliitto, SDP, SAK liittoineen ja Kustannusosakeyhtiö Tammi. Säätiön tarkoitus on tukea apurahoin ja tunnustuspalkinnoin yhteiskunnallisesti suuntautunutta kulttuuri- ja sivistystyötä, tutkimusta, opiskelua ja valistustoimintaa. Säätiö jakaa apurahoja yhdistyksille ja yksityishenkilöille muun muassa taide- ja kulttuurihankkeisiin, opintoihin, opinnäytteisiin ja tutkimustyöhön sekä tietokirjoille. KSR:n tasevarallisuus oli vuonna 2015 yli 14 miljoonaa euroa. Suurin osa tasevarallisuudesta on pörssinoteeratuissa arvopapereissa. Vuonna 2015 tulot olivat 3,5 miljoonaa euroa. Säätiö on jakanut tukea SDP:lle sekä sen piiri- ja oheisjärjestöille, kuten Kalevi Sorsa -säätiölle ja Työväen Sivistysliitolle. == Lähteet == * === Viitteet === Luokka:Suomen Sosialidemokraattinen Puolue Luokka:Suomalaiset säätiöt
Heikki Hietanen (uimari)

Heikki Johannes Hietanen (30. elokuuta 1914 Helsinki – 27. toukokuuta 2000 Helsinki) oli suomalainen kilpauimari. Hän oli Suomen parhaita vapaauimareita 1930-luvun jälkipuoliskolla ja 1940-luvulla. Hietanen kilpaili Berliinin olympialaisissa 1936. Hän pääsi 100 metrin vapaauinnissa alkueristä jatkoon ajalla 1.01,0 mutta karsiutui välierissä ajalla 1.00,5. Hän karsiutui 400 metrin vapaauinnin alkuerissä ajalla 5.08,9. Hän voitti pohjoismaisessa maaottelussa 100 metrin vapaauinnin vuonna 1935. Akateemisissa MM-kilpailuissa hän saavutti kaksi hopeaa. Hietanen voitti Suomen-mestaruuden 100 metrin vapaauinnissa vuosina 1936, 1938–1939 ja 1943–1948 sekä 400 metrin vapaauinnissa vuosina 1934, 1936–1937 ja 1939. Hän voitti 4 × 200 metrin vapaauintiviestissä 13 Suomen-mestaruutta. Vuonna 1948 hän voitti vesipallon Suomen-mestaruuden. Hän edusti seuratasolla Helsingin Uimareita. Hietanen paransi Suomen-ennätystä vuosina 1934–1937 kaksi kertaa 100 metrin vapaauinnissa, neljä kertaa 200 metrin vapaauinnissa, kaksi kertaa 400 metrin vapaauinnissa ja kerran 1 500 metrin vapaauinnissa. Hän alitti vuonna 1935 ensimmäisenä suomalaisena 100 metrin vapaauinnissa minuutin rajan ajallaan 59,5, joka säilyi Suomen-ennätyksenä 20 vuotta. Myös hänen 200 metrin vapaauinnin ennätyksensä 2.16,0 vuodelta 1937 alitettiin vasta vuonna 1955. Hänen paras aikansa 400 metrin vapaauinnissa oli 5.05,8 vuodelta 1936, ja se oli Suomen-ennätys vuoteen 1950 saakka. Hietasen Suomen-ennätysaika 1 500 metrillä oli 21.46,2 vuodelta 1936, ja sen alitti Vilho Nurmi jo seuraavana vuonna. == Lähteet == Luokka:Suomalaiset uimarit Luokka:Suomalaiset vesipalloilijat Luokka:Vuonna 1914 syntyneet Luokka:Vuonna 2000 kuolleet
Miina Sillanpään Säätiö

Miina Sillanpään Säätiö on vuonna 1965 perustettu Suomen Sosialidemokraattista Puoluetta lähellä toimiva säätiö. Säätiön perusti Helsingin Kotitaloustyöntekijäin Yhdistys.Venho 2018, s. 64–65 Emosäätiönä Miina Sillanpään Säätiö harjoittaa kansanterveyteen liittyvää tutkimus- ja kehitystoimintaa, jota on tehty muun muassa RAY:n ja Tekesin rahoituksella. Säätiö omistaa hoiva- ja kuntoutuspalveluja tuottavan Wilhelmiina Palvelut- yrityksen sekä laitos- ja avokuntoutuspalveluita tuottavan Aviren. Miina Sillanpään Säätiö on puoluejärjestön perustama organisaatio ja sitä on kehitetty myös oman yhteisön poliittisia tavoitteita sekä järjestöllisiä ja taloudellisia tarpeita silmällä pitäen. Säätiö on kasvattanut taustapuolueensa tuella huomattavaa varallisuutta. Säätiöllä ei ole kuitenkaan määriteltyä yhteyttä puolueeseen. Sosiaalidemokraatit ovat kuitenkin säilyttänyt enemmistön säätiön hallinnossa. == Historia == Säätiön varallisuuden pohja on yhdistyksen 1900-luvun kiinteistöomaisuudessa. Väen ikääntyessä tilat on muutettu vanhainkodiksi. Yhdistys osti 1920-luvulla Siuntiosta Lepopirtti- nimisen huvilan loma- ja virkistyspaikaksi. Yhdistys toimi SDP:n perusosastona ja luovutti omaisuuden säätiölle, joka nimettiin yhdistyksen entisen puheenjohtajan ja työväenliikkeen vaikuttajan Miina Sillanpään mukaan. 1970-luvulla säätiö laajensi toimintansa rakentamalla Siuntion kylpylän. Säätiö sai seuraavana vuonna RAY:n tukea 35 miljoonaa markkaa. Tuen taustalla oli kansanrintamapuolueiden 1970-luvulla sopimat poliittiset määrärahat osana RAY:n tukea. Puolueet saivat jyvittää tuen järjestöilleen ja SDP priorisoi Miina Sillanpään Säätiötä. 1980-luvulla säätiö yhtiöitti palveluitaan ja ylläpiti Helsingissä toipilas- ja vanhainkotia. 1990-luvulla Pikku Huopalahteen valmistui vanhusten asuin- ja palvelutalo. Siuntiossa keskityttiin hotelli- ja kylpylätoimintaan. Sosiaalisen lomatoiminnan ohessa säätiö suuntautui veteraanien ja työikäisten kuntoutuspalveluihin. 2010-luvulla Siuntion kylpylä ja lepopirtti on vuokrattu ulkopuoliselle yritykselle ja kokous- ja ravintolatoiminta on myyty. Vuonna 2015 säätiö toimi konsernipohjalta, jossa toimintaa on lohkottu eri tahoille. Vuonna 2023 säätiö myi Siuntion kylpyläkiinteistön, siihen kuuluvat maa-alueet sekä Lepopirtin rakennuksineen Siuntio Invest Oy:lle. == Lähteet == * === Viitteet === Luokka:Suomen Sosialidemokraattinen Puolue Luokka:Suomalaiset eläkeläisjärjestöt Luokka:Suomalaiset säätiöt
Valkopäätopi

Valkopäätopi (Damaliscus pygargus) on lehmäantilooppeihin kuuluva afrikkalainen sorkkaeläinlaji. Uros voi painaa 80 kg. Säkäkorkeus on metri. Molemmilla sukupuolilla on sarvet. Karvan väritys on yleisesti vaalea punaruskea ja päässä on laaja valkoinen alue. Valkopäätopi esiintyy eteläisessä Afrikassa. Alalajeja on kaksi. Niistä toisella valkoista väritystä on paitsi päässä, myös vatsassa, jaloissa ja peräpeilissä. == Lähteet == Luokka:Topiantiloopit
Kortekallion tuulivoimapuisto

Kortekallion tuulivoimapuisto, uutisissa myös Suodenniemen tuulivoimapuisto, on Pirkanmaalla Sastamalassa Suodenniemen Kortesuonkalliolla sijaitseva tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 13 megawattia ja vuosituotanto on noin 49 gigawattituntia. Voimalat on rakentanut Eurowind Energy, ne omistavat yhdessä suomalainen PT-Windpower Oy ja tanskalainen Eurowind Energy A/S. Voimaloita operoi Eurowind Energy. == Yleistä == Tuulipuiston tuulivoimalat on sijoitettu metsäiseen maastoon kalliomäille, jonne on tarvinnut tehdä lyhyet huoltotiet maanomistajien aikaisemmin valmistuneelta yksityistieltä. Kyseinen tie alkaa Suodenniemen kirkonkylän Kittilästä. Voimalat muodostavat kolmion, joka on 0,8 kilometriä pitkä ja 0,5 kilometriä leveä (noin 15 hehtaaria). Voimalat sijaitsevat 110–120 metriä mpy. Tuulivoimalaitokset ovat tanskalaisen Vestaksen valmistamaa V150-mallia, jonka napakorkeus on 155 metriä, tuuliturbiinin halkaisija 150 metriä, ja jonka kapasiteetti on 4,2 megawattia. == Historiaa == Sastamalan kaupunginvaltuusto hyväksyi tuulivoimaosayleiskaavaehdotuksen marraskuussa 2015, joka astui voimaan elokuussa 2016, mutta osayleiskaavasta tehtiin valitus Hämeenlinnan hallinto- oikeuteen. Oikeus hylkäsi valituksen kaikilta osin heinäkuussa 2017. Kaupunginhallitus hyväksyi tuulipuiston rakennusluvat, jotka saivat lainvoiman joulukuussa 2017. Rakennustyöt valmistuivat kevääseen 2022 mennessä ja voimalaitokset nostettiin paikoilleen kesäkuussa 2022. Voimaloiden viimeisiä testejä tehtiin heinäkuussa 2022, jonka jälkeen sähköntuotanto alkoi. == Katso myös == * Luettelo Suomen tuulivoimaloista == Lähteet == == Aiheesta muualla == * Eurowind Energy (omistajan verkkosivu) * PT-Windpower Oy (omistajan verkkosivu) Luokka:Suomen tuulivoimapuistot Luokka:Sastamalan rakennukset ja rakennelmat
Hippotragus

Hippotragus on isoantilooppien alaheimoon kuuluva afrikkalainen nautaeläinsuku, jonka lajeja (naamioantilooppi, siniantilooppi, musta- antilooppi) on aiemmin kutsuttu hevosantiloopeiksi. Lajien elinympäristöt vaihtelevat kuivista savanneista reheviin metsiin. Ne elävät ylängöillä 2500 metrin korkeuteen saakka. Naaraat ja vasat muodostavat laumoja. == Lähteet == == Aiheesta muualla == * Global Biodiversity Information Facility (GBIF): Hippotragus Luokka:Hevosantiloopit
Leopold Sonnemann

Leopold Sonnemann (1831–1909) oli saksalainen poliitikko ja sanomalehtimies. Hän oli juutalaista syntyperää. Hän oli pankkiiriliikkeen omistaja ja perusti 1856 lehden Frankfurter Zeitung, joka oli ensin nimellä Frankfurter Handelszeitung. Hän oli 1871–1876 ja 1878–1884 jäsenenä Saksan valtiopäivillä, missä hän esiintyi Otto von Bismarckin vastustajana ja oli perustamassa Saksalaista kansanpuoluetta.Sonnemann, Leopold, Tietosanakirja. Osa 8, palsta 1612. Tietosanakirja-osakeyhtiö 1917 ==Lähteet== ==Aiheesta muualla== Luokka:Saksalaiset poliitikot Luokka:Saksalaiset toimittajat Luokka:Vuonna 1831 syntyneet Luokka:Vuonna 1909 kuolleet
Liikunnan Kehitysyhteistyö LiiKe

Liikunnan Kehitysyhteistyö LiiKe on vuona 2001 perustettu suomalainen kansalaisjärjestö. Järjestö toteuttaa liikunnallisia kehitysyhteistyöhankkeita erityisesti liikunta- ja terveyskasvatuksen keinoin. Järjestön pääyhteistyövaltio on Tansania, jossa järjestö on toiminut parinkymmenen vuoden ajana. Järjestö järjestää seminaareja, liikuntapäiviä, globaalikasvatustapahtumia ja kouluttaa liikunnanopettajia ja viranomaisia. LiiKe on Fingon jäsenjärjestö. == Vuoden LiiKe-palkinto == LiiKe jakaa vuosittain Vuoden LiiKe-palkintoa, joka annetaan henkilölle, yhteisölle tai idealle, joka on merkittävästi lisännyt liikunnan kehitysyhteistyötä tai globaalikasvatusta. * 2003: presidentti Tarja Halonen * 2004: Helsinki Cup- organisaatio * 2005: Suomen YK-liitto * 2006: Suomen ammattiliittojen solidaarisuuskeskus SASK * 2007: Fida International * 2008: FC Honka * 2009: Suomen Liikunta ja Urheilu, Kansainvälisten asioiden yksikkö * 2010: Etelän Vapaaehtoisohjelma Etvo * 2011: Liikuntaystävät * 2012: Laajasalon opisto * 2013: NOKIA Education Delivery * 2014: Urheiluopistot * 2015: Pohjois-Haagan Yhteiskoulu * 2016: Petri Helander ja Lyhty ry * 2017: SUL juoksutapahtumat * 2018: Jyväskylän yliopiston liikuntatieteellinen tiedekunta * 2019: Topi Huisman * 2020: Tor-Gunnar Lindboeg * 2021: valmentaja Markku Kanerva ja Huuhkajat * 2022: Kalle Havumäki ja muusikko MC Koo == Lähteet == Luokka:Suomalaiset kehitysyhteistyöjärjestöt Luokka:Suomalaiset liikuntajärjestöt
Ovozi todžik

Ovozi todžik (, ”Tadžikin ääni”) on Uzbekistanin pääkaupungissa Taškentissa ilmestyvä tadžikinkielinen sanomalehti. Lehti perustettiin Samarkandissa vuonna 1924 Turkestanin kommunistisen puolueen äänenkannattajaksi. Nimenä oli aluksi Ovozi todžiki kambağal (”Tadžikkiköyhälistön ääni”), joka muuttui pian muotoon Ovozi todžik. Vuoden 1924 lopussa lehdestä tuli Uzbekistanin kommunistipuolueen tadžikkibyroon ja Tadžikistanin ASNT:n vallankumouskomitean äänenkannattaja. Seuraavana vuonna se alistettiin kokonaan Uzbekistanin kommunistipuolueelle ja viranomaisille. Vuonna 1931 nimeksi tuli Haqiqati Ūzbekiston (”Uzbekistanin totuus”). Lehti oli lakkautettuna vuodesta 1938 (tai 1940) vuoteen 1950, jolloin se perustettiin uudelleen Taškentissa nimellä Ūzbekistoni surx (”Punainen Uzbekistan”). Vuonna 1964 otettiin jälleen nimi Haqiqati Ūzbekiston. Se ilmestyi kolmesti viikossa Uzbekistanin kommunistisen puolueen keskuskomitean sekä tasavallan korkeimman neuvoston ja ministerineuvoston äänenkannattajana. Lehden levikki oli 35 000 kappaletta vuonna 1976. Sen päätehtävä oli neuvostoaikana propagandan levittäminen, mutta sillä oli suuri merkitys myös tadžikin kielen ja kirjallisuuden kehitykselle. Lehti sai jälleen nimen Ovozi todžik vuoden 1992 alussa. Se on Uzbekistanin parlamentin ja hallituksen äänenkannattaja, joka ilmestyy kahdesti viikossa nelisivuisena ja A2-kokoisena. Lehden levikki oli 3 000 kappaletta vuonna 2005. Sen aineistoa julkaistaan myös Internetissä. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Uzbekistanilaiset sanomalehdet
Batagur dhongoka

Batagur dhongoka on harvinainen aasialainen kilpikonnalaji. Naaraan kilpi kasvaa enimmillään 48 cm pitkäksi, koiras jää alle 30-senttiseksi. Kilpi on oliivinvihreä, ja siinä on kolme mustaa raitaa. Sen sieraimista silmien yli kulkee kapea kermanvaalea juova. Batagur dhongoka elää suurissa joissa Gangesissa ja Brahmaputrassa. Sen levinneisyysalue ulottuu Intiasta Bhutaniin ja Bangladeshiin. Sekä munia että aikuisia yksilöitä käytetään ruokana. Vaikka populaation koosta ei ole tarkkoja tilastoja, lajin katoaminen ruokamarkkinoilta ja asuinseuduksi sopivan jokiympäristön muutos viittaavat kannan nopeaan vähenemiseen. IUCN on luokitellut lajin äärimmäisen uhanalaiseksi. == Lähteet == Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Batagur kachuga

Batagur kachuga on harvinainen aasialainen kilpikonnalaji. Naaraan kilven pituus voi olla yli 50 cm, koiraat jäävät 30 cm pituisiksi. Batagur kachuga -lajin kilpikonnia tavataan Intiassa ja mahdollisesti Bangladeshin puolella Gangesjoen vesistössä. Se elää hiekkapohjaisilla jokiosuuksilla ja lekottelee hiekkasärkillä ja joen rannalla. Sekä kilpikonnien pyydystys ravinnoksi että sopivan elinympäristön katoaminen ovat johtaneet kannan vähenemiseen. IUCN on luokitellut lajin äärimmäisen uhanalaiseksi. Lajin poikasia kasvatetaan valvotuissa oloissa, ja niitä on vuosina 2007–2018 laskettu luontoon yli 20 000 kappaletta. Suojelijat yrittävät myös vähentää laitonta kalastusta pesimäalueilla, sillä kalanpyydykset tappavat monia kilpikonnia. == Lähteet == == Aiheesta muualla == * UniProt: Taxonomy - Batagur kachuga Luokka:Kilpikonnat Luokka:Uhanalaiset matelijat Luokka:Äärimmäisen uhanalaiset lajit
Tyranni (kirja)

Tyranni on Jukka M. Heikkilän vuonna 1997 ilmestynyt toinen historiallinen romaani. Tyranni kertoo Syrakusan viimeisestä hallitsijasta ja kaupungin piirityksestä. Kirjan päähenkilönä on historiallinen hahmo Epikydes, Syrakusan tyranni, sivuhenkilöitä ovat muun muassa Hannibal ja Arkhimedes. Vauhdikas tarina avaa opportunistisen vallananastajan näkökulman juonitteluun ja politiikkaan. Tapahtumat sijoittuvat vuosiin 215–212 eaa.Esittelyteksti: Jukka M Heikkilä Helsingin Sanomat julkaisi kirjasta arvostelun. Teos on myöhemmin julkaistu myös e-kirjana ja paperilla uusintapainoksena. == Lähteet == Luokka:Historialliset romaanit Luokka:Suomalaiset kirjat Luokka:Vuoden 1997 kirjat